ไทยติดโควิดเพิ่ม 6 ราย เดินทางจาก “ซาอุฯ-คูเวต-โมร็อกโก”
ไทยติดโควิดเพิ่ม 6 ราย เดินทางจาก "ซาอุฯ-คูเวต-โมร็อกโก"
ไทยติดโควิดเพิ่ม 6 ราย เดินทางจาก "ซาอุฯ-คูเวต-โมร็อกโก"
20 ก.ย. 2563

ศูนย์บริหารสถานการณ์โควิด-19 (ศบค.) รายงานสถานการณ์การแพร่ระบาดของไวรัสโควิด-19 ในประเทศวันนี้ (20 ก.ย.) ว่า พบผู้ป่วยยืนยันติดเชื้อรายใหม่เพิ่มเติมอีก 6 ราย โดยเป็นผู้ที่เดินทางมาจากประเทศซาอุดีอาระเบีย 2 ราย คูเวต 1 ราย และโมร็อกโก 3 ราย
สำหรับจำนวนผู้ป่วยยืนยันสะสมล่าสุดอยู่ที่ 3,506 ราย เป็นผู้ป่วยที่ติดเชื้อภายในประเทศ 2,445 ราย และผู้ป่วยที่ตรวจพบในสถานกักกันที่รัฐจัดให้ 568 ราย และวันนี้มีผู้ป่วยรักษาหายแล้ว  2 ราย รวมเป็น 3,340 ราย ยังมีผู้ป่วยรักษาตัวอยู่ในโรงพยาบาล 107 ราย ขณะที่ไม่มีผู้เสียชีวิตเพิ่มเติม โดยยอดผู้เสียชีวิตสะสมอยู่ที่ 59 ราย